ΑΡ. ΠΡ. 24 Ηράκλειο 14-03-2017

##  *ΠΡΟΚΗΡΥΞΗ*

## *1ου LYTTOS ORANGE*

***«ΠΟΡΤΟΚΑΛΙ ΓΗΠΕΔΟΥ»***

***ΚΥΡΙΑΚΗ 26 ΜΑΡΤΙΟΥ 2017***

## ΑΝΟΙΚΤΗΣ ΣΥΜΜΕΤΟΧΗΣ ΓΙΑ ΑΓΟΡΙΑ ΚΑΙ ΚΟΡΙΤΣΙΑ 8, 9 ΚΑΙ 10 ΕΤΩΝ

## (ΓΕΝΝΗΜΕΝΑ 2009 – 2008 – 2007)

Η Ζ΄ Ε.Φ.Σ.Α.Κ σε συνεργασία με την ACE TENNIS ACADEMY συνδιοργανώνουν το 1ο Παγκρήτιο Πρωτάθλημα “LYTTOS ORANGE” για αγόρια και κορίτσια 8, 9 και 10 ετών (γεννημένα 2009, 2008 και 2007). Οι αγώνες θα διεξαχθούν την Κυριακή 26 Μαρτίου 2017 στα γήπεδα του ξενοδοχείου Lyttos Beach στον Ανισσαρά Χερσονήσου σε 7 ειδικά διαμορφωμένα πορτοκαλί γήπεδα (3 green set, 3 τεχνητού χλοοτάπητα και 1 τεχνητού χλοοτάπητα για αγώνες επίδειξης). Δικαίωμα συμμετοχής έχουν όλοι οι αθλητές και οι αθλήτριες αυτών των ηλικιών.

**ΩΡΑ ΕΓΓΡΑΦΗΣ ΑΤΟΜΙΚΑ ΑΠΟ ΚΑΘΕ ΠΑΙΔΙ:**

**ΚΥΡΙΑΚΗ 26/03/2017**

ΑΓΟΡΙΑ & ΚΟΡΙΤΣΙΑ 10.00 – 10.30

**Οι ώρες εγγραφής ενδέχεται να αλλάξουν ανάλογα με τις δηλώσεις συμμετοχής**

### ΔΗΛΩΣΕΙΣ ΣΥΜΜΕΤΟΧΗΣ:

 Οι δηλώσεις συμμετοχής μπορούν να σταλούν έως την **Τετάρτη 22/03/2017 και ώρα 20.00**. Στην δήλωση συμμετοχής πρέπει να αναφέρεται το ονοματεπώνυμο του αθλητή / αθλήτριας και η ημερομηνία γέννησης. Η δήλωση πρέπει να γίνει συμπληρώνοντας την σχετική φόρμα και στέλνοντας την: στο e-mail της Ζ΄ Ε.Φ.Σ.Α.Κ. info@zenositennis.gr **Παρακαλούμε στις δηλώσεις συμμετοχής να δηλώνονται κατά σειρά οι πιο προχωρημένοι αθλητές καθώς και να επισημαίνονται με ένα αστερίσκο μετά το ονοματεπώνυμο τους οι αθλητές που κατά τη γνώμη των προπονητών θα έπρεπε να τοποθετηθούν ως seeded στα ταμπλό.**

### ΥΠΕΥΘΥΝΟΙ ΑΓΩΝΩΝ: Ορίζονται οι Καλαϊτζάκης Αντώνης και Τζωρμπατζάκης Νίκος

**ΕΠΙΔΙΑΙΤΗΤΗΣ ΑΓΩΝΩΝ:** Ορίζεται ο **Καρατζόγλου Αργύρης** (6948-473045)

**ΕΠΙΒΛΕΠΟΝΤΕΣ ΑΓΩΝΩΝ (1 επιβλέπων ανά 3 γήπεδα και 10 συνοδοί ομάδων δραστηριοτήτων οι οποίοι μπορεί να είναι και αθλητές τζούνιορ):** Ορίζονται οι: **Παπαδόπουλος Γιάννης**, **Κουδουμά Τζωρτζίνα**, **Μπομπόνη Καλλιόπη**, **Σκορδούλη Έλενα** καθώς και 6 ακόμη αθλητές-εθελοντές.

**ΙΑΤΡΙΚΗ ΚΑΛΥΨΗ:** θα ανακοινωθεί

**ΥΠΟΧΡΕΩΣΕΙΣ ΑΘΛΗΤΩΝ - ΑΘΛΗΤΡΙΩΝ:**

Ιατρική βεβαίωση με ισχύ 1 έτους, τήρηση κώδικα συμπεριφοράς και παράβολο συμμετοχής 10 € (τα 2 € θα δίνονται στην Ζ΄ Ε.Φ.Σ.Α.Κ.)

### ΤΡΟΠΟΣ ΔΙΕΞΑΓΩΓΗΣ ΑΓΩΝΩΝ:

**ΑΤΟΜΙΚΟΙ ΑΓΩΝΕΣ ΑΓΟΡΙΩΝ – ΚΟΡΙΤΣΙΩΝ**

**MONA ΜΕ ΤΑΜΠΛΟ CONSOLATION ΔΙΠΛΩΝ**

**Γήπεδα – Μπάλες:** Οι αγώνες παίζονται με «πορτοκαλί μπάλες» (50% χαμηλότερης πίεσης) στις διαστάσεις του πορτοκαλί γηπέδου. Για τα **μονά 18μ. x 6,5μ.** και για τα **διπλά 18μ. x 8,23μ.** (80cm το ύψος του φιλέ).

**Μορφή αγώνων:** Οι αγώνες θα διεξαχθούν σε 2 χωριστές κατηγορίες, αγόρια – κορίτσια. Κάθε κατηγορία θα ξεκινάει με ένα 32άρι ταμπλό μονών αγώνων. Οι χαμένοι του 1ου γύρου θα συνεχίζουν σε ένα ταμπλό consolation διπλών αγώνων.

**Τρόπος διεξαγωγής:** Όλα τα παιδιά θα κληρωθούν σ’ ένα κυρίως ταμπλό 32άρι (ή διαφορετικό ανάλογα με τις συμμετοχές) **μονών αγώνων** το οποίο θα φτάσει μέχρι και τον τελικό. Οι χαμένοι του 1ο γύρου (ή του 1ου τους αγώνα αν είχαν bye στον 1ο γύρο) θα συνεχίζουν στο ταμπλό **consolation με διπλούς αγώνες** μέχρι τον τελικό. Τα ζευγάρια των διπλών θα βγαίνουν απευθείας από το ταμπλό π.χ. οι χαμένοι του 1ου και του 2ου αγώνα του ταμπλό θα σχηματίζουν το 1ο ζευγάρι κ.ο.κ. Με αυτόν τον τρόπο όλα τα παιδιά θα παίξουν τουλάχιστον 2 αγώνες στο τουρνουά.

**Αγώνες:** Στους 2 πρώτους γύρους του ταμπλό των μονών καθώς και στον 1ο γύρο του ταμπλό των διπλών θα γίνουν **χρονομετρημένοι αγώνες των 20 λεπτών** (μαζί με την προθέρμανση). Στο τέλος του χρόνου νικητής-τρια θα είναι αυτός-ή που θα έχει συγκεντρώσει τους περισσότερους πόντους π.χ 13-12, σε περίπτωση ισοπαλίας π.χ. 16-16 θα παίζεται ένας νικητήριος πόντος. Από την 8άδα και πέρα στο ταμπλό των μονών και από την 4άδα και πέρα στο ταμπλό των διπλών οι αγώνες θα παίζονται **στα νικηφόρα 2 tie-break των 7 πόντων.**

**ΠΡΟΣΟΧΗ: Όλα τα TIE-BREAK παίζονται με διαφορά 2 πόντων (π.χ. 7-5, 8-6, 11-9 κ.ο.κ.). Η καθοδήγηση των παικτών (coaching) επιτρέπεται μόνο στο τέλος κάθε set και όχι στις αλλαγές γηπέδων ή ανάμεσα στους πόντους.**

**Παράλληλες εκδηλώσεις:** Κατά τη διάρκεια των χρονομετρημένων αγώνων κάθε κατηγορία θα χωρίζεται σε 5 γκρουπ παιδιών που θα περνούν κυκλικά από διάφορες δραστηριότητες: α) Αγώνας πορτοκαλί γηπέδου β) Παρακολούθηση αγώνα επαγγελματικού τουρνουά, γ) Αγώνας επίδειξης μαζί με επαγγελματίες παίκτες, δ) Ψυχαγωγικά παιχνίδια, ε) Αναμονή για τον επόμενο αγώνα. Επίσης οι απονομές των τελικών του επαγγελματικού τουρνουά θα γίνουν από τα παιδιά.

**Αναμνηστικά:** Σε όλα τα παιδιά θα δοθούν αναμνηστικά διπλώματα και τενιστικά δώρα (overgrips). Στους νικητές και φιναλίστ της κατηγορίας μονών αγοριών και κοριτσιών θα δοθούν ξεχωριστά τενιστικά δώρα (backpacks, strings, grips).

**ΕΝΗΜΕΡΩΣΗ – ΠΛΗΡΟΦΟΡΙΕΣ:**

 Για διευκρινήσεις μπορείτε να επικοινωνείτε στο τηλέφωνο της Ζ΄ Ένωσης 2810 223040 ή στον υπεύθυνο “Tennis 10's” της Ένωσης κ. **Νίκο Τζωρμπατζάκη**: τηλ. 6946909523, e- mail: tzo23@yahoo.gr

Με εκτίμηση

 Ο ΠΡΟΕΔΡΟΣ Ο Γ.ΓΡΑΜΜΑΤΕΑΣ

 Ιωάννης Σπυριδάκης Παντελής Σταυρουλάκης